b'\n_START_ARTICLE_\nBoris Kuhar\n_START_SECTION_\n\xc5\xbdivljenjepis\n_START_PARAGRAPH_\nKuhar je leta 1956 diplomiral na ljubljanski Filozofski fakulteti in prav tam 1965 tudi doktoriral. Od leta 1946 do 1956 je delal kot novinar pri \xc4\x8dasopisu Slovenski poro\xc4\x8devalec, bil nato od 1956 do 1962 urednik na Radioteleviziji Slovenija, od 1962 do 1987 pa ravnatelj Slovenskega etnografskega muzeja v Ljubljani.\n_START_SECTION_\nDelo\n_START_PARAGRAPH_\nKuhar se je kot etnolog ukvarjal s \xc5\xa1tudijem neevropskih kultur, pa tudi s spreminjanjem slovenske va\xc5\xa1ke kulture, \xc5\xa1eg in prehrane. Je avtor ve\xc4\x8d etnolo\xc5\xa1kih razstav doma in v tujini.'